Up-138/95
Natisni
Opravilna št.:
Up-138/95
Datum odločitve:
3. 7. 1996
ECLI:
ECLI:SI:USRS:1996:Up.138.95
Akt:
Ustavna pritožba F.D. zoper sklep Vrhovnega sodišča RS opr. št.

II Ips 97/94 z dne 12.7.1995

Ustavna pritožba zoper sodbo Višjega sodišča v Ljubljani opr. št. I Cp 865/93 z dne 6.10.1993 in sodbo Temeljnega sodišča v Ljubljani, Enote v Ljubljani, opr. št. I P 419/92 z dne 23.2.1993
Izrek:
Ustavna pritožba F.D. zoper sklep Vrhovnega sodišča RS se ne sprejme.

Ustavna pritožba zoper sodbo Višjega sodišča v Ljubljani in sodbo Temeljnega sodišča v Ljubljani, Enote v Ljubljani se zavrže.
Evidenčni stavek:
S sklepom o zavrženju revizije kot nedovoljene ni bila kršena pravica do zasebne lastnine niti pravica do pravnega sredstva.
Ker Vrhovno sodišče o dopustnosti revizije glede na pravočasnost napovedi vrednosti spornega predmeta dosledno uveljavlja svoje pravno stališče, s sklepom o zavrženju revizije kot nedovoljene tudi ni kršena pravica do enakosti varstva pravic iz 22. člena Ustave.
Vložitev revizije, zavržene kot nedovoljene, ne vpliva na začetek in tek roka za vložitev ustavne pritožbe.
Geslo:
Rok za vložitev ustavne pritožbe - prepozna ustavna pritožba.

Pravica do zasebne lastnine.

Meje odločanja Ustavnega sodišča pri ustavni pritožbi.
Pravna podlaga:
Zakon o pravdnem postopku (ZPP), 382., 186. čl.

Zakon o Ustavnem sodišču (ZUstS), 82., 1. al. 2. odst. in 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
26. 9. 1995
Vrsta odločitve:
sklep
Vrsta rešitve:
nesprejem ustavne pritožbe
Dokument:
US17961
Up-138/95
julij 1996
S K L E P
Ustavno sodišče je v postopku za preizkus Ustavne pritožbe F.D. iz L., ki jo zastopajo M.J. in drugi, odvetniki v L. na seji dne 3. julija 1996
s k l e n i l o :
1. Ustavna pritožba F.D. zoper sklep Vrhovnega sodišča RS opr. št. II Ips 97/94 z dne 12.7.1995 se ne sprejme.
2. Ustavna pritožba zoper sodbo Višjega sodišča v Ljubljani opr. št. I Cp 865/93 z dne 6.10.1993 in sodbo Temeljnega sodišča v Ljubljani, Enote v Ljubljani, opr. št. I P 419/92 z dne 23.2.1993 se zavrže.
O b r a z l o ž i t e v
1. Pritožnica izpodbija sklep Vrhovnega sodišča, s katerim je njena revizija zavržena kot nedopustna. Pritožbo utemeljuje posebej s pravico do pravnega sredstva (25. člen Ustave), hkrati z izpodbijanjem obeh sodb pa tudi s pravico do enakosti varstva pravic (22. člen Ustave) in pravico do zasebne lastnine (33. člen Ustave), ki da so ji vse bile s tem sklepom kršene.
2. Pravico do pravnega sredstva je pritožnica v obravnavani zadevi uporabila s tem, ko se je pritožila zoper sodbo prve stopnje. Več od enega pravnega sredstva 25. člen Ustave ne zagotavlja.
3. Kako naj bi izpodbijani sklep kršil pravico do enakosti varstva pravic, pritožnica ne pojasni. Vrhovno sodišče o dopustnosti revizije glede na pravočasno napoved vrednosti spornega predmeta dosledno odloča v skladu s svojim pravnim stališčem, ki ga je uporabilo tudi v primeru izpodbijanega sklepa. Česa drugega tudi pritožnica ne zatrjuje. Zatrjuje le, da je Vrhovno sodišče določbi 382. in 186. člena Zakona o pravdnem postopku "uporabilo po svoje" in da je ta uporaba zmotna. Pravilnosti uporabe materialnega in procesnega prava v postopkih pred sodiščem same po sebi Ustavno sodišče ni pristojno presojati, ker ni instanca rednemu sodstvu.
4. Sklep, ki iz procesnih razlogov zavrže revizijo, tudi ne more kršiti pravice do zasebne lastnine, saj se materialnopravnih vprašanj ne dotika.
5. S sklepom Vrhovnega sodišča torej pritožnici zatrjevane človekove pravice očitno niso bile kršene in ustavne pritožbe v tem delu ni bilo mogoče sprejeti.
6. Ustavna pritožba zoper obe sodbi pa je prepozna. Od dne, ko je pritožnica prejela drugostopno sodbo Višjega sodišča, a tudi od 3.4.1994 (82. člen Zakona o Ustavnem sodišču, Uradni list RS, št. 15/94) do vložitve ustavne pritožbe je, kot jasno izhaja iz prilog pritožbe, minilo več kot 60 dni. Vložitev nedovoljene revizije na začetek in tek tega roka ne more vplivati.
7. Ustavno pritožbo zoper izpodbijani sodbi je bilo treba kot prepozno zavreči.
8. Senat ustavnega sodišča je sprejel ta sklep na podlagi prve alinee drugega odstavka in prve alinee prvega odstavka 55. člena Zakona o Ustavnem sodišču v sestavi: predsednik senata mag. Janez Snoj in člana Franc Testen in dr. Lojze Ude.
Predsednik senata
mag. Janez Snoj